Rozsudok Všeobecného súdu (siedma komora) zo 14. júla 2021 – Oblitas Ruzza/Rada
(vec T‑551/18)
„Spoločná zahraničná a bezpečnostná politika – Reštriktívne opatrenia prijaté s ohľadom na situáciu vo Venezuele – Zmrazenie finančných prostriedkov – Zoznam osôb, subjektov a orgánov na ktoré sa uplatňuje zmrazenie finančných prostriedkov a hospodárskych zdrojov – Zápis mena žalobcu na zoznamy – Ponechanie mena žalobcu na zoznamoch – Nesprávne posúdenie – Právo vlastniť majetok“
1.      Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Reštriktívne opatrenia prijaté s ohľadom na situáciu vo Venezuele – Nariadenie, ktorým sa zoznam uvedených osôb, skupín alebo subjektov preskúmava bez toho, aby sa zrušilo predchádzajúce nariadenie – Žaloba podaná osobou, ktorá nie je uvedená v tomto nariadení – Prípustnosť
[článok 263 ZFEÚ; rozhodnutie Rady (SZBP) 2018/1656; nariadenie Rady 2018/1653]
(pozri body 33 – 35)
2.      Európska únia – Súdne preskúmanie zákonnosti aktov inštitúcií – Reštriktívne opatrenia prijaté s ohľadom na situáciu vo Venezuele – Rozsah preskúmania – Dôkaz o dôvodnosti opatrenia – Povinnosť príslušného orgánu Únie v prípade pochybností preukázať opodstatnenosť dôvodov uplatňovaných proti dotknutým osobám alebo subjektom
[Charta základných práv Európskej únie, článok 47; rozhodnutie Rady (SZBP) 2017/2074, zmenené rozhodnutiami (SZBP) 2018/901 a (SZBP) 2018/1656, príloha I; nariadenie Rady 2017/2063, príloha IV, a nariadenia Rady 2018/899 a 2018/1653]
(pozri body 47 – 50, 52)
3.      Európska únia – Súdne preskúmanie zákonnosti aktov inštitúcií – Reštriktívne opatrenia prijaté s ohľadom na situáciu vo Venezuele – Rozsah preskúmania – Zápis osôb zapojených do oslabovania demokracie a právneho štátu – Verejne dostupné dokumenty – Dôkazná hodnota – Zásada voľného hodnotenia dôkazov
[rozhodnutie Rady (SZBP) 2017/2074, zmenené rozhodnutiami (SZBP) 2018/901 a (SZBP) 2018/1656, príloha I; nariadenie Rady 2017/2063, príloha IV, a nariadenia Rady 2018/899 a 2018/1653]
(pozri bod 51)
4.      Spoločná zahraničná a bezpečnostná politika – Reštriktívne opatrenia prijaté s ohľadom na situáciu vo Venezuele – Zmrazenie finančných prostriedkov osôb zodpovedných za závažné porušovanie ľudských práv alebo ktoré poškodzujú právny štát – Kritériá – Funkcie spojené so zodpovednosťou za ohrozovanie demokracie alebo dodržiavanie zásad právneho štátu – Nesprávne posúdenie – Neexistencia
[rozhodnutie Rady (SZBP) 2017/2074, zmenené rozhodnutiami (SZBP) 2018/901 a (SZBP) 2018/1656, článok 6 ods. 1, a článok 7 ods. 1, a príloha I; nariadenie Rady 2017/2063, článok 8 ods. 3, a príloha IV, a nariadenia Rady 2018/899 a 2018/1653]
(pozri body 54, 57, 62, 63, 65 – 67, 69, 70, 77)
5.      Spoločná zahraničná a bezpečnostná politika – Reštriktívne opatrenia prijaté s ohľadom na situáciu vo Venezuele – Zmrazenie finančných prostriedkov osôb zodpovedných za závažné porušovanie ľudských práv alebo ktoré poškodzujú právny štát – Obmedzenie práva vlastniť majetok – Porušenie zásady proporcionality – Neexistencia
[článok 21 ods. 2 písm. b) ZEÚ; Charta základných práv Európskej únie, článok 17 ods. 1, a článok 52 ods. 1; rozhodnutie Rady (SZBP) 2017/2074, zmenené rozhodnutiami (SZBP) 2018/901 a (SZBP) 2018/1656, článok 7 ods. 4, a príloha I; nariadenie Rady 2017/2063, článok 8 a článok 9 ods. 1, a príloha IV, a nariadenia Rady 2018/899 a 2018/1653]
(pozri body 85 – 91, 93 – 98, 101, 103)
Predmet
Návrh podaný na základe článku 263 ZFEÚ a požadujúci zrušenie na jednej strane rozhodnutia Rady (SZBP) 2018/901 z 25. júna 2018, ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele (Ú. v. EÚ L 160 I, 2018, s. 12), a rozhodnutia Rady (SZBP) 2018/1656 zo 6. novembra 2018, ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele (Ú. v. EÚ L 276, 2018, s. 10), a na druhej strane vykonávacieho nariadenia Rady (EÚ) 2018/899 z 25. júna 2018, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele (Ú. v. EÚ L 160 I, 2018, s. 5), a vykonávacieho nariadenia Rady (EÚ) 2018/1653 zo 6. novembra 2018, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele (Ú. v. EÚ L 276, 2018, s. 1), v rozsahu, v akom sa tieto akty týkajú žalobkyne
Výrok
1.
Žaloba sa zamieta.
2.
Pani Sandra Oblitas Ruzza je povinná nahradiť trovy konania.